Publication: Magyar Közlöny
Issue: MK-2003-74 (Year: 2003, Number: 74)
Era: 1990-2004
Section: (a továbbiakban: Be.) 604. §-a (2) bekezdésének l) pontjában és a bírósági végrehajtásról szóló 1994. évi LIII. törvény 307. §-a (2) bekezdésének g) pontjában foglalt felhatalmazás alapján, a belügyminiszterrel és a legfõbb
Paragraph Index: 125

33. § A Rendelet 86. §-a (1) bekezdésének elsõ mondata helyébe a következõ rendelkezés lép: „(1) Ha a bíróság az államot illetõ bûnügyi költség megfizetésére egyetemleges kötelezettséget állapított meg, vagy a terheltet, a védõt, a szakértõt, a tanút, vagy a kiskorú gondozóját [Be. 69. § (3), (5) bek., 281. § (3) bek.] a tárgyalás elhalasztásával felmerült költségek megfizetésére egyetemlegesen kötelezte, és a tartozást a felhívásban meghatározott idõ alatt egyik kötelezett sem fizette meg, vagy csak részletfizetést teljesítettek, az ötezer forintot meg nem haladó tartozás behajtását — a végrehajtási eljárást — elsõsorban azzal a kötelezettel szemben kell megkísérelni, akinél feltehetõleg vagy a bírósági iratok adataiból megállapíthatóan a behajtás leginkább biztosítottnak látszik.”

Source: https://magyarkozlony.hu/hivatalos-lapok/20e1af0973255da062f16d82cae6a6ad52cf887e/dokumentumok/540c06180bbe576bebe66fa3c10801ae317bd8f5/letoltes